இந்திய அணி கேப்டன் ரோகித் சர்மா நேற்று அளித்த பேட்டியில், ‘இலங்கை போட்டி தொடரில் வெற்றி வாய்ப்பு எங்களுக்கு அதிகமா?, இல்லையா? என்பது குறித்து நான் சிந்திக்கவில்லை. 20 ஓவர் போட்டியில் குறிப்பிட்ட நாளில் சிறப்பாக செயல்படும் எந்த அணியும் வெற்றி பெறலாம். ஒரு ஓவரில் கூட ஆட்டத்தின் போக்கு மாறலாம். இந்த போட்டியில் குறிப்பிட்ட நாளில் எந்த அணியும், மற்றொரு அணியை வீழ்த்த முடியும். இங்கிலீஷ் பிரிமியர் லீக் போட்டி போல் 20 ஓவர் போட்டியில் எந்த அணி வெற்றி பெறும் என்று சொல்ல முடியாது. அணியை வழிநடத்தும் வாய்ப்பு கிடைத்ததை அதிர்ஷ்டமாக கருதுகிறேன். தற்போதைய போட்டி அட்டவணையை பொறுத்தவரையில் வீரர்களுக்கு போதிய ஓய்வு அளிக்கப்பட வேண்டியது அவசியமானதாகும். அணியில் விளையாட வாய்ப்பு கிடைக்காமல் வெளியில் இருக்கும் வீரர்களின் பலத்தை பரிசோதிக்க இந்த போட்டி தொடர் நல்ல வாய்ப்பாகும்’ என்று தெரிவித்தார்.